ՀՀ Արագածոտնի մարզպետ Սերգեյ Մովսիսյանի ուղերձը` Կանանց միջազգային տոնի կապակցությամբ։

Սիրելի՛ կանայք, աղջիկներ,

Ընդունեք ջերմագույն շնորհավորանքներս` Կանանց միջազգային տոնի կապակցությամբ։

Այսօր կրկին գունեղ առիթ է ընդգծելու, որ ձեր դերակատարումը կյանքում անչափելի է։ Ուրախալի է տեսնել, որ այսօր, առավել քան երբևէ, կինն ակտիվ ներգրավված է քաղաքական, հասարակական և այլ գործընթացներում, հիանալի կերպով իրացնում է իր ներուժը և ներդրում բերում երկրի ու հասարակության զարգացման գործում։

Ուզում եմ, որ պահանջատեր լինեք ձեր իրավունքների պաշտպանության գործում, նախաձեռնող, հավակնոտ ու անվեհեր լինեք։

Իրավամբ, դուք խտացումն եք լավագույնի` կին, մայր, դուստր, քույր... Դուք եք ջերմ գույներ հաղորդում կյանքին, և պատահական չէ, որ գարնանաբույր այս հրաշալի տոնը ձե՛րն է։

Շարունակեք ձեր գեղեցիկ ներկայությամբ արևշատ ու ապրեցնող գարուն բերել կյանքին։

Շնորհավոր Մարտի 8։

ՀՀ ԱՐԱԳԱԾՈՏՆԻ ՄԱՐԶՊԵՏ ՍԵՐԳԵՅ ՄՈՎՍԻՍՅԱՆ